**Naziv ustanove: OSNOVNA ŠKOLA JAGODE TRUHELKE OSIJEK**

**Adresa: Crkvena 23, 31000 Osijek**

**OIB: 28935261786**

**MB: 03013928**

**Klasa: 400-01/20-01/04**

**URBROJ: 2158-16-01-20-1**

Osijek, 28.10.2020.

**REBALANS**

**FINANCIJSKOG PLANA OSNOVNE ŠKOLE JAGODE TRUHELKE OSIJEK ZA 2020. I PROJEKCIJA ZA 2021. I 2022. GODINU (RUJAN 2020.)**

**O b r a z l o ž e n j e**

Na temelju članka 39. stavka 2. Zakona o proračunu („Narodne novine“ 87/08, 136/12 i 15/15) Izmjene i dopune proračuna provode se po postupku za donošenje proračuna i projekcija.

Člankom 47. Statuta Osnovne škole Jagode Truhelke Osijek utvrđeno je da Školski odbor donosi financijski plan, godišnji i polugodišnji obračun na prijedlog ravnatelja.

Financijski plan Osnovne škole Jagode Truhelke Osijek za 2020. Godinu usvojen je na sjednici Školskog odbora održanoj **18.12.2019.** i utvrđen je u iznosu od 8.517.032,00 kn. Rebalansom financijskog plana od **30.10.2020**. godine došlo je do povećanja prvobitnog plana na 8.535.457,00 kn sukladno održanoj sjednici Gradskog vijeća Grada Osijeka. (Tablica 1.)

Tablica 1. Rebalans financijskog plana (rujan 2020.)

|  |  |  |  |
| --- | --- | --- | --- |
|  | Plan 2020. | Rebalans plana – rujan 2020. | Razlika |
| 1 | **2** | **3** | **4** |
| Izvori financiranja | * **kn** | * **kn** |  |
| Opći prihodi i primici | 1.003.932 | 1.025.137 | 21.205 |
| Vlastiti prihodi | 66.800 | 55.300 | -11.500 |
| Prihodi za posebne namjene | 612.000 | 602.000 | -10.000 |
| Pomoći | 6.822.800 | 6.841.520 | 18.720 |
| Donacije | 11.500 | 11.500 | 0 |
| Prihodi od prodaje ili zamjene nefinancijske imovine i naknade s naslova osiguranja | 0 | 0 | 0 |
| Ukupno | **8.517.032** | **8.535.457** | **18.425** |

Navedeno povećanje prihodovnih i rashodovnih stravki posljedica je nastalih promjena opisanih u nastavku.

***Opći prihodi i primici***

Sredstva Grada Osijeka = 1.025.137 kn – povećanje plana.

Aktivnosti:

* financiranje temeljem kriterija,
* financiranje temeljem stvarnih troškova,
* produženi boravak – financiranje plaća i materijalnih rashoda učitelja/ica u poduženom boravku i
* opremanje škola.
* projekt Osigurajmo im jednakost – pomoćnici u nastavi,

Opći prihodi i primici se povećavaju zbog porasta plaća učiteljica u produženom boravku, ali i iz razloga što nam je Grad Osijek na donošenju financijskog plana za 2020. godinu ograničio iznos sredstava i samoinicijativno umanjio iznos koji je proračunski korisnik procjenio.

***Vlastiti prihodi***

Sredstva od vlastitih prihoda Škole = 55.300 – smanjenje plana

Aktivnosti:

* financiranje temeljem stvarnih troškova
* stručna vijeća, mentorstva, natjecanja,stručni ispiti
* opremanje škola.

Zbog Covida-19 utvrđeno je da će opasti korištenje sportske dvorane od strane sportskih klubova i drugih korisnika sa kojima škola ima sklopljen ugovor.

***Prihodi za posebne namjene***

Sredstva od prihoda za posebne namjene = 602.000 kn – smanjenje plana.

Aktivnosti:

* školska kuhinja i
* produženi boravak

Zbog Covida-19 utvrđeno je da će opasti korištenje usluga prehrane (školska kuhinja) i korištenje usluge toplog obroka (produženi boravak) od strane učenika jer su učenici u nemogućnosti pohađanja škole (ista se odvija online).

***Pomoći***

Sredstva od pomoći = 6.841.520 kn – povećanje plana.

Aktivnosti:

* Ministarstvo znanosti i obrazovanja – financiranje plaća i materijalnih rashoda.

stručna vijeća, mentorstva, natjecanja i stručni ispiti,

* stručna vijeća, mentorstva, natjecanja i stručni ispiti,
* stručno osposobljavanje bez zasnivanja radnog odnosa,
* Erasmus,
* opremanje škola,

Povećanje sredstava od Pomoći planirano je zbog nabave opreme u sklopu školskog kurikuluma.

***Donacije***

Donacije = 11.500 kn – nema promjena.

Aktivnosti:

* učeničke ekskurzije i
* opremanje škola.

Ravnatelj:

Franjo Vukelić